EkBass/fiwiki-20250220-pages-articles huggingface dataset:
Syöjäsolu

Syöjäsolu eli fagosyytti on fagosytoosiin eli solusyöntiin osallistuva eli elimistön immuunijärjestelmään kuuluva solu, joka tuhoaa elimistöön päässeitä mikrobeja ja muita vierasaineita. Syöjäsoluilla on kyky tunnistaa solukalvonsa reseptoreilla vieraita molekyylejä, niellä vierasaine sekä lopuksi tappaa se. Tätä prosessia kutsutaan fagosytoinniksi. Veren syöjäsoluja ovat valkosoluihin kuuluvat monosyytit ja neutrofiilit. ==Syöjäsolutyypit== Monosyytit kasvavat ja kehittyvät kudoksiin siirryttyään aktiivisiksi makrofageiksi. Ne kykenevät fagosytoimaan suuria määriä mikrobeja tai elimistön omia kuolleita tai vaurioituneita soluja. Paikalliset kudosmakrofagit muodostavat elimistön sisäisen puolustuksen ensimmäisen linjan, joka huolehtii puolustuksesta siihen saakka, kunnes muut mekanismit käynnistyvät. Infektion seurauksena monosyyttien tuotanto luuytimessä vilkastuu ja muutaman päivän kuluttua makrofagien määrä on suurentunut niin paljon, että pääasiassa ne vastaavat tulehdusalueen solusyönnistä. Jyvässoluihin kuuluvat neutrofiilit vastaavat infektioalueella solusyönnistä pari ensimmäistä päivää. Ne saapuvat nopeasti tulehdusalueelle lisääntyneen verenkierron mukana ja siirtyvät hiussuonten seinämien läpi syömään mikrobeja. Neutrofiilien määrä infektioalueella kasvaa nopeasti, koska siellä muodostuu syöjäsoluja houkuttelevia aineita. == Lähteet == ==Aiheesta muualla== Luokka:Solut
Neurosis

Neurosis on Yhdysvalloissa Kaliforniassa vuonna 1985 perustettu yhtye. Albumeilla Pain of Mind ja The World as Law yhtye soitti crust/hardcore punkia, mutta tämän jälkeen tyyli on ollut lähinnä kokeellista metallimusiikkia, johon on otettu vaikutteita monista tyyleistä, esimerkiksi ambientista, doom metalista ja hardcoresta. Neurosis on myös niin sanotun post-metal -alalajin tärkein pioneeri Godfleshin ohella. Yli kahdenkymmenen vuoden uransa aikana yhtye on kehittänyt tyyliään jatkuvasti, eikä sen vaikutusta myöskään progressiiviseen metalliin voi liioitella. Neurosiksen jäsenet ovat perustaneet myös oman levy-yhtiönsä, Neurot Recordingsin. Yhtye on konsertoinut Suomessa kolme kertaa, Tuska-festivaaleilla 2009 ja 2014 sekä vuonna 2009 Ruissalon Ruisrockissa. Elokuussa 2022 Neurosiksen laulaja- kitaristi Scott Kelly paljasti pahoinpidelleensä vaimoaan ja lapsiaan useiden vuosien ajan, minkä myötä hän sanoi vetäytyvänsä musiikista ja julkisuudesta. Neurosiksen muiden jäsenten mukaan he olivat lopettaneet yhteydenpidon Kellyyn vuonna 2019 saatuaan tietää pahoinpitelystä, mutta eivät kertoneet silloin asiasta yksityisyyden takia. Muut jäsenet eivät kertoneet, hajoaako Neurosis vai jatkaako se ilman Kellya. == Jäsenet == === Nykyiset === * Dave Edwardson - basso, taustalaulu (1985-) * Jason Roeder - rummut (1985-) * Steve Von Till - laulu, kitara (1989-) * Noah Landis - syntetisaattori, koskettimet (1995-) === Entiset === * Scott Kelly - laulu, kitara (1985-2019) * Chad "Gator Tofu" Salter - laulu, kitara (1986-1989) * Simon McIlroy - koskettimet, syntetisaattorit, samplet (1990-1995) == Diskografia == === Studioalbumit === *Pain of Mind (1988) *The Word as Law (1990) *Souls at Zero (1992) *Enemy of the Sun (1993) *Through Silver in Blood (1996) *Times of Grace (1999) *A Sun That Never Sets (2001) *Neurosis & Jarboe (2003) *The Eye of Every Storm (2004) *Given to the Rising (2007) *Honor Found in Decay (2012) *Fires Within Fires (2016) === EP:t === *Aberration (1989) *Locust Star (1996) *Sovereign (2000) *A Sun That Never Sets (Advance Radio Edits) (2001) === Livealbumit === *Live In Lyon (2002) *Live in Stockholm (2003) *Live at Roadburn (2007) === DVD:t === *A Sun That Never Sets [DVD] (2002) == Lähteet == == Aiheesta muualla == *Virallinen kotisivu Luokka:Yhdysvaltalaiset metalliyhtyeet Luokka:Yhdysvaltalaiset hardcore punk -yhtyeet Luokka:Post- metal-yhtyeet Luokka:Yhdysvaltalaiset industrial metal -yhtyeet Luokka:Yhdysvaltalaiset doom metal -yhtyeet Luokka:Sludge metal -yhtyeet
P. J. Patterson

Percival Noel James Patterson (s. 10. huhtikuuta 1935) oli Jamaikan pääministeri 1992–2006. Patterson on kerännyt mainetta etenkin kansainvälisillä saavutuksillaan. Hän on johtanut ACP-maiden välisiä neuvotteluja ja on yksi Karibian yhteisön (CARICOM) isistä ja sen puhemies. Patterson opiskeli Länsi-Intian yliopistossa (University of West Indies) englantia ja valmistui 1959. Hän jatkoi opintoja London School of Economicsissa, jossa suoritti 1963 tutkinnon oikeustieteessä. Hänen poliittinen uransa alkoi jo UWI:ssa, ja valmistuttuaan hän liittyi People's National Partyn (PNP) organisaatioon ja organisoi puolueen toimintaa maaseudulla. Hän oli puoluesihteeri 1958–1960, vaalikampanjan johdossa 1972, 1976 ja 1989 ja puolueen johdossa 1983 lähtien. Senaattorina hän toimi 1967–1970 ja oppositiojohtajana 1969–1970, jolloin hänet valittiin edustajainhuoneeseen South East Westmorelandista. Hän oli vaalipiirin edustaja kymmenen vuotta ja uudelleen vuodesta 1989. Vuonna 1972 hän sai ensimmäisen ministerinsalkun teollisuuden, ulkomaankaupan ja matkailun ministerinä. Patterson edusti Jamaikaa EC:n konferenssissa Pariisissa 1976–1977, kansainyhteisön konferensseissa, sitoutumattomien maiden ja G77:n kokouksissa. Vuonna 1979 hänestä tuli varapääministeri vuoteen 1980, jolloin PNP hävisi vaalit Jamaica Labour Partylle (JLP). PNP voitettua vaalit 1989 Patterson nimitettiin jälleen varapääministeriksi ja kehitys-, suunnittelu- ja tuotantoministeriksi. Huhtikuussa 1989 puhkesi mellakoita, kun hän ilmoitti bensiinin hinnan kohoavan 30 prosenttia. Tammikuussa 1992 hän joutui kuitenkin eroamaan eturistiriidan vuoksi. Hallitus oli myöntänyt 1,47 miljoonaa dollaria verohelpotuksia eräälle puolueen jäsenelle. Patterson sanoi, ettei ollut itse hyötynyt tapauksesta. Kun pääministeri Michael Manley erosi huonon terveydentilan vuoksi, Patterson valittiin puolueen puheenjohtajaksi. Hän vannoi virkavalan 30. maaliskuuta 1992 Jamaikan kuudentena pääministerinä itsenäisyyden jälkeen. Hän säilytti asemansa maaliskuun 1993 vaalien jälkeen. Hän toimi pääministerinä seuraavat neljä vuotta. Joulukuun 1997 vaaleissa PNP sai murskavoiton. Tämä oli ensimmäinen kerta, kun joku puolue oli voittanut kolmet vaalit peräjälkeen. Jo vuosi ennen vuoden 2001 vaaleja puhkesi levottomuuksia, joita Patterson hillitsi armeijan joukoin ja ulkonaliikkumiskielloin. Uusi PNP:n johtaja Portia Simpson-Miller astui pääministerin virkaan 30. maaliskuuta 2006.Jamaica Timeline BBC News == Lähteet == Luokka:Jamaikan pääministerit Luokka:Vuonna 1935 syntyneet Luokka:Elävät henkilöt
Lonkkaproteesi

Lonkkaproteesi on keinotekoisesta materiaalista tehty lonkan tekonivel. Ensimmäisen lonkan nykyaikaisen tekonivelleikkauksen suoritti Sir John Charnley 1961. Suomessa ensimmäinen lonkan tekonivelleikkaus tehtiin 1967. Suomessa tehdään nykyään vuosittain noin 5 000 lonkan ensimmäistä tekonivelleikkausta ja 1 000 lonkan uusintaleikkausta. Leikkausmäärät ovat viime vuosina lisääntyneet. Toimenpiteistä 3/4 suoritetaan yli 60-vuotiaille potilaille. Kipu on tärkein syy lonkan tekonivelleikkaukseen. Noin 85 prosentissa tapauksista tekonivelleikkauksen syynä on nivelrikko. Muut syyt (lähinnä luunmurtumat) selittävät loput 15 prosenttia. ==Lähteet== *Suomen Lääkärilehti 2004;59(4):273-277 Ville Remes, Pekka Paavolainen, Jarmo Vuorinen Yleiskatsaus "Kenet pitäisi lähettää arvioon lonkan tekonivelleikkausta varten?" Luokka:Proteesit
Portia Simpson-Miller

Portia Lucretia Simpson-Miller (s. 12. joulukuuta 1945 Wood Hall) toimi Jamaikan pääministerinä vuosina 2006–2007 ja 2012–2016, ollen maansa ensimmäinen naispääministeri. == Tausta ja yksityiselämä == Simpson-Millerillä on julkishallinnon BA-tutkinto floridalaisesta Union Institute & Universitysta. == Poliittinen ura == Simpson-Miller on ollut keskusta- vasemmistolaisen People's National Partyn (PNP) johdossa. 2007 hän seurasi pääministerinä saman puolueen P. J. Pattersonia. Tätä ennen hän toimi ministerinä vuodesta 1989 lähinnä työvoima-, hyvinvointi-, matkailu- ja urheiluministerinä. 3\. syyskuuta 2007 järjestetyissä vaaleissa hänen puolueensa sai 27 paikkaa Jamaikan keskusta-oikeistolaisen työväenpuolueen 33 paikkaa vastaan, mikä oli työväenpuolueen ensimmäinen vaalivoitto sitten vuoden 1983. Joulukuun 2011 vaaleissa People's National Party sai 42 paikkaa ja työvenpuolue 21 paikkaa. Tammikuussa 2012 Simpson-Milleristä tuli pääministeri. Tällä hallituskaudella Jamaika mm. dekriminalisoi pienten kannabismäärien hallussapidon. Parlamenttivaaleissa helmikuussa 2016 PNP kärsi niukan vaalitappion, joten maaliskuussa 2016 JLP:n johtaja Andrew Holness aloitti Simpson-Millerin seuraajana Jamaikan uutena pääministerinä. Maaliskuussa 2017 Simpson-Millerin tilalle PNP-puolueen uudeksi johtajaksi valittiin Peter Phillips. == Kunnianosoituksia == * Kansakunnan ritarikunta (Jamaika) == Lähteet == ==Aiheesta muualla== * Elämäkerta Jamaica Information Servicen verkkosivuilla * Portia Simpson Miller - Heart, soul and guts Luokka:Jamaikan pääministerit Luokka:Puolueiden puheenjohtajat Luokka:Vuonna 1945 syntyneet Luokka:Elävät henkilöt
Tupaijat

Tupaijat (Scandentia) ovat pieniä Kaakkois-Aasiassa eläviä nisäkkäitä. Ne muodostavat oman lahkonsa eivätkä ole sukua päästäisille. Aikaisemmin ne on luettu kuuluvaksi osaksi hyönteissyöjiä ja kädellisiä. Joskus tupaijista näkee käytettävän myös englanninkielisestä tree shrew -nimestä käännettyä nimitystä puupäästäiset. Tupaijat ovat hoikkavartaloisia ja tiheäturkkisia nisäkkäitä. Turkinväri vaihtelee punertavasta tummanruskeaan ja on useimmiten vaaleampi vatsapuolelta. Pitkissä raajoissa on viisi varvasta, joissa on terävät kynnet helpottamassa puussa kiipeilyä. Tupaijoilla on kokoonsa nähden isot aivot. Pituudeltaan tupaijoiden vartalo on 10–23 senttimetriä ja painoltaan 40–350 grammaa. Häntä on samanpituinen kuin vartalo. Tupaijat asuvat Kaakkois-Aasian metsissä Intiasta ja kaakkoisesta Kiinasta aina Filippiineille, Borneolle, Jaavalle ja Balille asti. Sulkahäntätupaijaa lukuun ottamatta kaikki lajit ovat päiväaktiivisia. Vaikka tupaijat elävät metsissä, ne viettävät pääosan ajastaan maanpinnalla. Tupaijat ovat kaikkiruokaisia ja syövät pieniä selkärangattomia ja kasviravintoa. Tähän lahkoon kuuluva sulkahäntätupaija (Ptilocercus lowii) on ainoa nisäkäslaji, jonka tiedetään nauttivan alkoholia päivittäin. Se viettää keskimäärin yli kaksi tuntia päivästä nuollen käynyttä mettä palmujen kukista. == Lajit == Tupaijoita tunnetaan nykyään 20 lajia, joista kaikki paitsi sulkahäntätupaija kuuluvat Tupaiidae-heimoon. * heimo tupaijat (Tupaiidae) ** suku intiantupaijat (Anathana) *** Intiantupaija (Anathana ellioti) ** suku pehmeähäntätupaijat (Dendrogale) *** Etelänpehmeähäntätupaija (Dendrogale melanura) *** Pohjanpehmeähäntätupaija (Dendrogale murina) ** suku tupaijat eli aitotupaijat (Tupaia) *** Belangerintupaija eli belangeritupaija (Tupaia belangeri) *** Keltavatsatupaija (Tupaia chrysogaster) *** Juovatupaija (Tupaia dorsalis, aik. Lyonogale dorsalis) *** Tupaija (Tupaia glis) *** Hoikkatupaija (Tupaia gracilis) *** Indonesiantupaija (Tupaia javanica) *** Pitkäjalkatupaija eli borneontupaija (Tupaia longipes) *** Kääpiötupaija (Tupaia minor) *** Tupaia moellendorffi *** Vuoritupaija (Tupaia montana) *** Nikobaarientupaija (Tupaia nicobarica) *** Palawanintupaija (Tupaia palawanensis) *** Tummaselkätupaija (Tupaia picta) *** Punahäntätupaija (Tupaia splendidula) *** Maatupaija (Tupaia tana, aik. Lyonogale tana) ** suku Urogale *** Filippiinientupaija (Urogale everetti) * heimo Ptilocercidae ** suku Ptilocercus *** Sulkahäntätupaija (Ptilocercus lowii, aik. P. lowi) == Lähteet == *
Annikeris

Annikeris (, 300-luku eaa.) oli antiikin kreikkalainen kyreneläiseen koulukuntaan kuulunut filosofi. Hänen ajoituksestaan ei ole täyttä varmuutta, mutta koska hänen kerrotaan olleen Paraibateksen oppilas, vaikuttaa siltä, että hän oli jotakuinkin Aleksanteri Suuren aikalainen. Annikeris oli Aristippoksen seuraaja. Hän kielsi, että nautinto olisi ihmiselämän yleinen päämäärä. Sen sijaan hän katsoi, että jokaisella teolla oli erityinen päämäärä, nimittäin siitä tosiasiallisesti seuraava nautinto. Toisekseen hän katsoi, että nautinto ei ole pelkästään kivun vastakohta, koska kuolema lopettaa kaikki kivut, mutta sitä ei silti voida pitää nautintona. On kuitenkin olemassa absoluuttinen nautinto, joka liittyy tiettyyn hyveisiin, kuten isänmaan, vanhempien ja ystävien rakastamiseen. Näissä suhteissa ihminen kokee nautintoa, vaikka se voi johtaa kivuliaisiin tai jopa kuolettaviin seurauksiin. Ystävyys ei ole pelkästään tarpeidemme tyydytyttämiseksi, vaan se on itsessään nautinnon lähde. Annikeris katsoi myös, päinvastoin kuin suurin osa kyreneläisestä koulusta, että viisaus tai harkitsevaisuus eivät yksinään riitä virheiden välttämiseksi. Viisas on se, joka on saavuttanut viisaan toiminnan tavan; inhimillinen viisaus on altis hairahduksille hetkellä minä hyvänsä. Diogenes Laertios kirjoitti, että Annikeris lunasti Platonin vapaaksi Dionysiokselta, Syrakusan tyrannilta, kahdenkymmenen minan hinnalla. Jos Annikeris kuitenkin ajoitetaan 300-luvun eaa. jälkimmäiselle puoliskolle, kyseessä on saattanut olla toinen Annikeris, joka Klaudios Ailianoksen mukaan oli menestynyt kilpavaunujen ajaja. == Lähteet == * * Encyclopædia Britannica, 1911 Luokka:Kyreneläiset filosofit
Worldcon

Worldcon, tai virallisemmin The World Science Fiction Convention eli maailman science fiction -convention, on pisimpään toiminut tieteiskirjallisuuden kokous. Worldconia on järjestetty vuodesta 1939 vuoteen 1941 ja toisen maailmansodan aiheuttaman keskeytyksen jälkeen joka vuosi vuodesta 1946 lähtien. Nimen Worldcon omistaa World Science Fiction Society (WSFS) eli maailman tieteiskirjallisuusseura, jonka jäsenet ovat kokoukseen saapuvia maksavia osallistujia. Worldcon-tapahtumia järjestävät ei-kaupalliset fanijärjestöt, jotka kilpailevat tapahtuman järjestämisestä. Worldconin kävijät valitsevat joka vuosi äänestämällä kahden vuoden päästä järjestettävän tapahtuman järjestäjät. Worldconia on järjestetty pääasiassa Pohjois- Amerikassa, mutta tapahtuma on järjestetty myös Euroopassa, Australiassa ja Japanissa. 75. Worldcon järjestettiin elokuussa 2017 Suomessa, Helsingin Messukeskuksessa. Worldconin jäsenet valitsevat myös joka vuosi jaettavan Hugo-palkinnon voittajat. Ensimmäiset Hugot jaettiin vuonna 1953, vuonna 1954 palkinnon jakaminen jätettiin väliin ja vuodesta 1955 palkinnot on jaettu joka vuosi. Palkinnon jakaminen on sittemmin kirjattu WSFS:n sääntöihin yhdeksi Worldconin pakollisista tehtävistä. == Lähteet == == Aiheesta muualla == * Worldconin viralliset sivut Luokka:Science fiction -tapahtumat
Nizam al-Mulk

Abu Ali al-Hasan al-Tusi Nizam al-Mulk (1018 Nawqan, Tus, IranNeẓām-al-Molk, Iranica Online, viitattu 27.7.2019 – 14. lokakuuta 1092) oli persialainen oppinut ja seldžukkien visiiri. Nizam al-Mulk oli seldžukkien visiiri vuosina 1063–1092.Niẓām al-Mulk, Britannica.com, viitattu 27.7.2019 Hän vaikutti suuresti seldžukkien valtio-organisaatioon ja perusti useita korkeita oppilaitoksia, joiden ansiosta häntä pidetään yhtenä islamilaisen kulttuurin merkittävimmistä edistäjistä. Hän tuki vanhaa ystäväänsä tähtitieteilijä ja runoilija Omar Khaijamia muun muassa rakennuttamalla tälle observatorion. Vanhan käsityksen mukaan assassiinit murhasivat Nizam al-Mulkin 10. ramadania 1092. Toisen teorian mukaan hänet murhattiin seldžukkien sisäisen valtakamppailun aikana. == Lähteet == Luokka:Iranilaiset tieteilijät Luokka:Iranilaiset poliitikot Luokka:Vuonna 1018 syntyneet Luokka:Vuonna 1092 kuolleet
Jeffrey Walker

Jeffrey Walker (s. 25. maaliskuuta 1969 Prescot, Englanti) on brittiläinen muusikko, bassokitaristi ja laulaja Liverpoolista. Hänet tunnetaan parhaiten Carcass-yhtyeestä. Ennen Carcassia Walker soitti punk-yhtyeessä Electro Hippies. Carcassin hajottua Walker perusti Blackstar-yhtyeen kahden entisen Carcassin jäsenen kanssa. Carcass aktivoitui jälleen vuonna 2007 ja Walker on myös mukana kokoonpanossa. Walker on tehnyt myös kansikuvituksia muutamille albumeille. Parhaiten tunnettu on Napalm Death -yhtyeen Scum albumin kannet. Luokka:Brittiläiset basistit Luokka:Vuonna 1969 syntyneet Luokka:Elävät henkilöt
Kreikkalainen musiikki

Kreikkalainen musiikki on yhtä monimuotoista ja vaihtelevaa kuin sen historiakin. Kyproslaisella musiikilla on paljon yhtäläisyyksiä kreikkalaiseen musiikkiin, sillä saarella on suuri määrä etnisiä kreikkalaisia. Antiikin aikaan musiikki oli olennainen osa kreikkalaista teatteria. Myöhemmin Rooman, Itä-Euroopan ja Bysantin vaikutteet muuttivat kreikkalaista musiikkia. 1800-luvulla oopperasäveltäjät kuten Nikólaos Mántzaros (1795–1872), Spyrídon Xýndas (1812–1896) ja Spyrídon Samáras (1861–1917) auttoivat elvyttämään perinteistä kreikkalaista musiikkia. 1900-luvulla syntyneitä suosittuja kreikkalaisia musiikkityylejä ovat éntechno (jonka suosituimpia varhaisia esittäjiä oli Míkis Theodorákis), laïkó/rebetiko (jonka juuret olivat turkkilaisessa musiikissa) ja tsifteteli, joka on suosittua nykymusiikkia (myydyimpiä tsifteteli-artisteja on muun muassa Déspoina Vandí). Kreikkalaisen popmusiikin suurimpiin tähtiin kuuluu esimerkiksi Eurovision laulukilpailuissakin esiintynyt Ánna Víssi, joka on Kreikan myydyin naisartisti. Kuten monet muutkin Kreikassa suositut laulajat, Víssi on kotoisin Kyprokselta. Tavallisia kreikkalaisen musiikin soittimia ovat muun muassa buzuki, viulu, cimbalom, säkkipilli, rummut, luuttu, klarinetti, zurna ja lyyra. == Aiheesta muualla == * A Brief History of Greek Music Hellenic Communication Service.
Sinikka Luja-Penttilä

Sinikka Marjatta Luja-Penttilä (o.s. Luja, vuosina 1971–1977 Luja-Vepsä, 9\. kesäkuuta 1924 Antrea – 18. marraskuuta 2022 Espoo) Viitattu 24.1.2023. oli suomalainen poliitikko, joka toimi SDP:n kansanedustajana 1966–1983 ja sosiaali- ja terveysministerinä 1979–1982. == Elämä == Antreassa syntyneen Sinikka Luja-Penttilän vanhemmat olivat Asikkalasta kotoisin ollut varastomies Erkki Luja (1876-1963) ja myös kirjailijana tunnettu Venla Luja. Perhe muutti jo muutama kuukausi hänen syntymänsä jälkeen Helsingin Pitäjänmäen kautta Espoon Lintuvaaraan. Luja-Penttilän isä toimi Leppävaaran sosialidemokraattisen työväenyhdistyksen puheenjohtajana ja äiti oli mukana kunnallispolitiikassa. Luja-Penttilä kulki jo lapsena äitinsä mukana sosiaalilautakunnan huoltoasioissa ja liittyi työväenyhdistyksen nuoriso- osastoon 1930-luvulla. Myöhemmin hän vaikutti muun muassa Työväen Sivistysliiton opiskelijakerhossa sekä Leppävaaran työväenyhdistyksen naisjaostossa. Myös Luja-Penttilän sisarukset olivat mukana sosialidemokraattisen työväenliikkeen toiminnassa. Luja-Penttilä kirjoitti ylioppilaaksi vuonna 1945, jonka jälkeen hän työskenteli Kauppalehden oikolukijana 1945-1947 ja Tammen kustannustoimittajana 1947-1966. Luja- Penttilä valittiin kansanedustajaksi vuonna 1966. Vuonna 1979 hänestä tuli Mauno Koiviston hallituksen sosiaali- ja terveysministeri. Jätettyään eduskunnan Luja-Penttilä toimi eläkeläisjärjestöissä. Hän oli muun muassa Eläkkeensaajien keskusliiton puheenjohtaja 1987–1993. Luja-Penttilä oli myös Espoon kaupunginvaltuuston jäsen 1957–1982 ja presidentin valitsijamies 1962, 1968, 1978, 1982 ja 1988. Vuonna 1988 hän sai sosiaalineuvoksen arvonimen. SDP:n hajannuuksen aikana Luja-Penttilä kuului niin sanottuihin leskisläisiin. Sosialidemokraattisen Naisliiton erkaannuttua puolueesta hän oli vuonna 1961 perustamassa Sosialidemokraattisten Naisten Keskusliittoa. Luja-Penttilä oli järjestössä keskeisessä asemassa koko hajaannuksen ajan aluksi varapuheenjohtajana ja 1972–1978 pääsihteerinä. 1970-luvun alussa liitot ryhtyivät hakemaan sovintoa, ja vuonna 1979 Luja-Penttilän ja Martta Salmela- Järvisen neuvottelujen tuloksena lopulta perustettiin Sosialidemokraattiset Naiset. Vuonna 1983 Luja-Penttilä julkaisi romaanin Venla, joka kuvaa hänen isoäitinsä Amalian ja äitinsä Venlan vaiheita. Luja-Penttilä asui lähes koko ikänsä Espoon Leppävaaran alueella. Hän kuoli Karakalliossa toimivassa palvelutalossa 98-vuotiaana marraskuussa 2022. Luja-Penttilä oli kuollessaan vanhin elossa ollut ministeri ja kansanedustaja. == Perhe == Sinikka Luja- Penttilän ensimmäinen puoliso oli autoilija Torsti Vepsä (1927–1976), jonka kanssa hän avioitui 1971. Vuonna 1977 hän solmi avioliiton ammattiyhdistysjohtaja Sulo Penttilän kanssa. == Teokset == * * == Lähteet == Luokka:Kansanedustajat Luokka:Espoon kaupunginvaltuutetut Luokka:Suomen sosiaali- ja terveysministerit Luokka:Suomen Sosialidemokraattisen Puolueen poliitikot Luokka:Uudenmaan vaalipiiri Luokka:Suomalaiset kustannustoimittajat Luokka:Vuonna 1924 syntyneet Luokka:Vuonna 2022 kuolleet
Rodrigo Pessoa

Rodrigo Pessoa (s. 29. marraskuuta 1972 Pariisi) on brasilialainen esteratsastaja. Hän voitti esteratsastuksen henkilökohtaisen kilpailun vuoden 2004 kesäolympialaisissa. Vuosien 1996 ja 2000 kesäolympialaisissa Pessoa sai joukkuekilpailussa pronssimitalin. Hänen nykyinen ratsunsa on nimeltään Baloubet du Rouet. Hänen muita hevosiaan ovat Oasis, Couer, Rufus, Palouchin ja Cantate 2. Pessoan isä Nelson Pessoa oli ennen mestari esteillä, mutta iän painaessa hän tuli valmentajaksi. Rodrigo aloitti ratsastuksen 11–12-vuotiaana ja voitti juniorimestaruuksia. Euroopan mestaruuden voitettaessa hänelle ei myönnetty palkintoa, koska ei ollut virallisesti eurooppalainen. ==Aiheesta muualla== *http://www.rodrigopessoa.com Luokka:Brasilialaiset esteratsastajat Luokka:Brasilialaiset olympiavoittajat Luokka:Vuonna 1972 syntyneet Luokka:Elävät henkilöt
Marco Uccellini

Marco Uccellini (n. 1603 Forlimpopoli – 1680 Forlimpopoli) oli italialainen säveltäjä, viulisti ja pappi. Uccellini toimi kapellimestarina Modenan hovissa vuodet 1641–1662 ja katedraalissa 1647–1665. Sen jälkeen hän toimi hovikapellimestarina Parmassa. Uccellinin sävellystuotantoon kuuluu muun muassa oopperoita, baletteja, kamarimusiikkia ja viulusonaatteja. Luokka:Italialaiset säveltäjät Luokka:Italialaiset viulistit Luokka:Barokkisäveltäjät Luokka:1600-luvulla syntyneet Luokka:Vuonna 1680 kuolleet Luokka:Forlimpopoli
Amerikanpiikiköt

Amerikanpiikiköt, vanha nimi: puupiikkisiat, (Erethizontidae) on piikkisikamaisten osalahkon heimo. Heimoon kuuluu 16 uudessa maailmassa elävää lajia.Taksonomian lähde Amerikanpiikiköt elävät metsissä ja ruohoaroilla. Piikkisioilla ja amerikanpiikiköillä on samanlaiset piikit, hampaat ja leukalihakset. Amerikanpiikikköjen takajalat ovat sopeutuneet puissa kiipeämiseen. Tutkijat eivät vielä ole selvittäneet, polveutuvatko amerikanpiikiköt ja piikkisiat samoista esi-isistä vai onko konvergentti evoluutio johtanut kahdessa heimossa samaan rakenteeseen. Heimon entinen suomenkielinen nimi on puupiikkisiat.Amerikanpiikiköt (puupiikkisiat) – Erethizontidae Luomus.fi. Viitattu 5.8.2022 ==Lähteet== *
Imukudos

Imukudos eli lymfaattinen kudos on yksi tärkeimmistä elimistön immuunipuolustuksen osista, joka estää mikrobien pääsyä elimistöön. Imukudos muodostuu pääasiassa lymfosyyteistä eli imusoluista sekä niiden varhaismuodoista ja erilaistuneista muodoista. Lisäksi imukudoksessa on verkkosäikeitä, jotka muodostavat verkkorakenteita tukemaan yksittäisiä kudoksen soluja. Imukudosta on runsaasti lymfaattisissa elimissä, joita ovat muun muassa perna, kateenkorva, kitarisa, kielirisa, nielurisat ja luuydin. Imukudosta on runsaasti myös limakalvonalaisissa imukeräsissä etenkin suolistossa. Eräs imukudoksen tehtävä on muodostaa imusoluja ja vasta- aineita.Facta 2001 s. 477 ==Katso myös== *Imusuonisto *Immunologia ==Lähteet== Luokka:Histologia Luokka:Immuunijärjestelmä
Filmtown

Video Filmtown Oy on vuonna 1991 perustettu videovuokraamoketju. Sen ensimmäinen liike perustettiin Turun ydinkeskustaan Eerikinkadulle, missä se toimi huhtikuuhun 2018 saakka. Myös yhtiön pääkonttori sijaitsee Turussa. Ketjun toimitusjohtaja on Tero Nurminen. Filmtownilla oli vuonna 2012 noin 350 työntekijää ja 70 myymälää sekä lisäksi pienempiä vuokrauspisteitä muiden liikkeiden, kuten huoltoasemien ja kioskien, yhteydessä. Yhtiön liikevaihto oli tuolloin noin 14,9 miljoonaa euroa. Oheismyynnin kuten irtokarkkien osuus myynnistä oli noin 40 prosenttia. Vuonna 2015 yrityksen liikevaihto oli 10 miljoonaa euroa ja henkilöstö noin 250. == CandyTown == Makeiskonseptin laajentamiseksi Filmtown Oy avasi maaliskuussa 2011 ensimmäiset myymälät uudelle omistamalleen CandyTown-makeismyymäläketjulle. Filmtowniin kuuluu myös Unileverin franchising-periaatteella toimivia Spice Ice -jäätelöbaareja. Vuoden 2018 lopulla Filmtownilla oli kolmisenkymmentä Filmtown-videovuokraamoa ja lisäksi parikymmentä karkki- ja jäätelöpistettä ilman elokuvavuokrausta. == Toiminnan päättyminen == Tampereen viimeinen Filmtown suljettiin tammikuussa 2022, Turun ja koko Varsinais-Suomen viimeinen maaliskuussa 2022. Helsinkiin jäi vielä kaksi vuokrauspistettä, mutta koko ketjun liikevaihdosta enää pari prosenttia tuli videovuokrauksesta, loppu makeismyynnistä. Vuoden 2022 jälkeen vuokralle ei enää asetettu uutuuselokuvia. Syksyllä 2023 toimipisteitä oli koko maassa enää viisi, ja Filmtownin ilmoitettiin lopettavan elokuvien vuokraamisen vähäisen kysynnän vuoksi ja jatkavan toimintaansa Candy Town Oy -makeismyymäläketjuna. ==Katso myös== *Makuuni ==Lähteet== == Aiheesta muualla == *Filmtownin kotisivu *Talouselämä: Leffavuokraamot sinnittelevät karkkimyynnillä Luokka:Suomalaiset kauppaketjut
Peter Collins

Peter John Collins (6. marraskuuta 1931 Kidderminster, Englanti, Iso-Britannia – 3. elokuuta 1958 Bonn, Nordrhein-Westfalen, Saksahttps://results.motorsportstats.com/drivers/peter-collins/career) oli brittiläinen kilpa-autoilija ja Formula 1 -kuljettaja. == Ura == Collins aloitti F1-uransa 1952, mutta kilpailukyvyttömällä kalustolla ilman menestystä. Hän alkoi voittaa kisoja päästyään Ferrarin rattiin kaudella 1956. Hän saavutti kaikkiaan kolme GP-voittoa ja yhdeksän muuta palkintosijaa sekä 47 MM-pistettä. Lähimpänä maailmanmestaruutta Collins oli kaudella 1956. Viimeisessä, ratkaisevassa Italian GP:ssä Collinsin tallitoverin Juan Manuel Fangion Ferrari hajosi jo kisan alkuvaiheessa. Collins luovutti oman autonsa Fangion käyttöön, mikä 1950-luvun sääntöjen mukaan oli mahdollista. Fangio ajoi Stirling Mossin jälkeen toiseksi, ja Fangio sekä Collins saivat kumpikin puolet pisteistä, jotka jaettiin kakkossijasta. Näiden pisteiden turvin Fangio nousi maailmanmestariksi täpärästi ohi Mossin. Jos Collins ei olisi antanut autoaan Fangiolle, hänestä olisi tullut maailmanmestari yhden pisteen marginaalilla, nyt hän jäi kolmanneksi. Hänestä olisi tullut siihen aikaan nuorin maailmanmestari vain 24-vuotiaana. Collins ajoi 43 MM-sarjan ulkopuolista kilpailua, joista voitti neljä. ==Kuolema== Collinsia pidettiin etukäteen vahvana ehdokkaana vuoden 1958 maailmanmestariksi, mutta hän sai surmansa ajettuaan rajusti ulos Nürburgringin GP:ssä, Vanwallia kuljettanutta Tony Brooksia vastaan kilpaillessaan. Hän olisi tuskin yltänyt mestaruuteen ilman kohtalokasta onnettomuuttakaan, sillä Mike Hawthorn, joka lopulta ajoi maailmanmestariksi, ja Stirling Moss hallitsivat kautta vahvoin ottein. Collinsin kuolemaan johtanut onnettomuus tapahtui oikealle kaartuvassa mutkassa. Hänen autonsa syöksyi radan vasemmalle puolelle ja kulki kahdella pyörällä ojassa pitkän matkaa. Auto palasi takaisin radalle pyörien useita kertoja ympäri pudoten lopulta täysin romuttuneena radalle. Collins viskautui ilmalennon aikana ulos autostaan, pää edellä puuta vasten. Collins vietiin ensiavun jälkeen Adenaun sairaalaan, josta hänet kuljetettiin helikopterilla Bonnin yliopiston sairaalaan. Hän oli saanut kallonmurtuman ja aivot olivat pahasti vioittuneet. Parhaat aivospesialistit yrittivät pelastaa Collinsin hengen, mutta hän kuoli samana päivänä. ==Autot, pisteet, sijoitukset== * (HWM): 0 MM-pistettä, sijoitus MM-sarjassa – * (HWM): 0 pistettä, sijoitus – * (Vanwall): 0 pistettä, sijoitus – * (Maserati): 0 pistettä, sijoitus – * (Ferrari): 25 pistettä, sijoitus 3:s * (Ferrari): 8 pistettä, sijoitus 7:s * (Ferrari): 14 pistettä, sijoitus 5:s ==Lähteet== * Helsingin Sanomat 4.8.1958 (kuolema) === Viitteet === ==Aiheesta muualla== * Grand Prix Racing / Collins (englanniksi) * Stats F1 / Collins (ranskaksi) Luokka:Brittiläiset Formula 1 -kuljettajat Luokka:Formula 1 -autoilussa surmansa saaneet kuljettajat Luokka:Vuonna 1931 syntyneet Luokka:Vuonna 1958 kuolleet
Piikkisikamaiset

PiikkisikamaisetMaailman luonto: Nisäkkäät. Weilin+Göös, 1998–1999. (Hystricognathi) on toinen piikkisikamaisten jyrsijöiden (Hystricomorpha) alalahkoon kuuluvista osalahkoista. Ryhmän tieteellinen luokittelu on muuttunut useita kertoja. Wilsonin & Reederin (2005) luokituksessa siihen luetaan 17 heimoa. == Heimot == * Tsintsillarotat Abrocomidae * Maamyyrärotat Bathyergidae * Hutiat Capromyidae * Marsut Caviidae * Tsintsillat Chinchillidae * Kampamyyrät eli tuko-tukot Ctenomyidae * Pakat Cuniculidae, vanh. Agoutidae * Agutit Dasyproctidae * Pakaranat Dinomyidae, 1 laji * Piikkirotat Echimyidae * Puupiikkisiat Erethizontidae * †Heptaxodontidae, kuolleet sukupuuttoon * Piikkisiat Hystricidae * Rämemajavat Myocastoridae, 1 laji * Torvimyyrät eli degut Octodontidae * Kalliorotat Petromuridae, 1 laji * Ruokorotat Thryonomyidae == Lähteet == Luokka:Piikkisikamaiset jyrsijät de:Stachelschweinverwandte
Snorklaus

Snorklaus on pintasukellusta, jossa vartalo pysyy koko ajan pinnalla. Snorklaajan kasvot ovat vedessä, ja hän hengittää erillisen putken, snorkkelin, avulla. Snorklauksessa hengitys tapahtuu suun kautta. Veden joutuminen nenään on useimmiten estetty erityisellä sukellusmaskilla, joka suojaa silmät ja nenän. Snorklauksessa myös sukelletaan joskus pohjaan asti, ja pinnalle palatessa putkeen jäänyt vesi puhalletaan pois. ==Aiheesta muualla== Luokka:Sukellus
Konon Ateenalainen

Konon (, ; ennen 443 – n. 389 eaa.) oli ateenalainen sotapäällikkö peloponnesolaissodan ja Korintin sodan aikana. Peloponnesolaissodan loppuvuosina Konon lähetettiin estämään Lysandroksen laivastoa, joka oli matkalla Hellespontokselle. Konon oli yksi kuudesta ateenalaisesta kenraalista jotka johtivat Ateenan laivastoa ratkaisevassa Aigospotamoin taistelussa. Ateenan laivasto kärsi taistelussa murskatappion ja ainoastaan Kononin johtamat yhdeksän laivaa selvisivät. Konon pakeni taistelun jälkeen Kyprokselle Salamiin kuninkaan Euagoraan luokse, koska hän uskoi ateenalaisten tuomitsevan hänet kuolemaan taistelun menetyksen johdosta. Spartan voitettua peloponnesolaissodan se alkoi laajentaa valtapiiriään. Pian spartalaiset alkoivat tehdä hyökkäyksiä persialaisten satraappien Farnabazoksen ja Tissaferneen alueille. Vuonna 397 eaa. Farnabazos pyysi kuningas Artakserkseeltä luvan hyökätä spartalaisia vastaan meritse. Hän kokosi 300 laivaa käsittäneen laivaston Foinikiasta ja Kyprokselta. Farnabazos tarvitsi laivastolleen kokeneen komentajan ja hän valitsi Kononin, joka tietysti oli valmis kostamaan spartalaisille. Samalla persialaiset yllyttivät Ateenan, Korintin, Argoksen ja Theban aloittamaan niin sanotun Korintin sodan Spartaa vastaan. Konon suuntasi ensin Kaariaan, ja sieltä Rhodokselle, jossa spartalaismieliset oligarkit syrjäytettiin ja valtaan nousivat demokraatit. Spartalaiset päättivät lähettää laivastonsa Kononia vastaan, mutta antoivat laivaston komennon eräälle Peisandrokselle, joka ei ollut tarpeeksi kokenut. Vuonna 394 eaa. käydyssä Knidoksen taistelussa spartalaisten laivasto tuhoutui täydellisesti. Voittonsa jälkeen Konon palasi Ateenaan. Farnabazos antoi Kononin ottaa mukaansa osan laivastosta ja avusti tätä rahallisesti Ateenan ja Pireuksen välisten Pitkien muurien jälleenrakentamisessa. Kun spartalaiset lähettivät Antalkidaan neuvottelemaan satraappi Tiribazoksen kanssa, päättivät ateenalaiset lähettää Kononin myös hänen luokseen. Spartalaiset ehdottivat yleistä rauhaa joka perustuisi kaikkien kaupunkien itsenäisyyteen, tähän ateenalaiset eivät voineet suostua koska he halusivat pitää vallassaan Aigeianmerellä valtaamansa saaret. Kokouksessa ei päästy yhteisymmärrykseen, mutta Tiribazos pelästyi spartalaisten sanoja ja antoi vangita Kononin. Hän pääsi kuitenkin pian pakenemaan persialaisten vankeudesta, mutta kuoli pian tämän jälkeen Kyproksella. == Lähteet == luokka:Antiikin kreikkalaiset sotilaat Luokka:400-luvulla eaa. syntyneet Luokka:300-luvulla eaa. kuolleet
Nina Grieg

Nina Grieg (o.s. Hagerup, 24. marraskuuta 1845 – 9. joulukuuta 1935) oli tanskalais-norjalainen laulaja, äänialaltaan sopraano. Hän oli säveltäjä Edvard Griegin serkku ja vuodesta 1867 lähtien vaimo. Nina Grieg syntyi Bergenissä Norjassa Herman Hagerupin ja Adelina Werlighin tyttäreksi. Edvard Griegin kuoltua vuonna 1907 hän muutti Tanskaan ja asui siellä loppuelämänsä. Hän tuli tunnetuksi paitsi laulajana myös konserttipianistina. Luokka:Sopraanot Luokka:Tanskalaiset pianistit Luokka:Vuonna 1845 syntyneet Luokka:Vuonna 1935 kuolleet
Troldhaugen

Troldhaugen oli säveltäjä Edvard Griegin koti Bergenissä Norjassa. Talo toimii nykyään museona. Troldhaugenin suunnitteli Griegin serkku, arkkitehti Schack Bull. Grieg asui siellä vaimonsa Nina Griegin kanssa vuosina 1885–1907. Heidän hautansa sijaitsee talon pihalla.Talon läheisyydessä on laakso, johon rakennettiin vuonna 1985 pieni konserttitalo. Tälle kodille on omistettu eräs Griegin rakastetuimpia sävellyksiä, Hääpäivä Troldhaugenilla. == Lähteet == == Aiheesta muualla == * Viralliset sivut , , , Luokka:Norjan kotimuseot Luokka:Bergenin museot
Kultainen salama

Kultainen salama on nimimerkki Taru Mäkisen (jonka takana kirjailijat Taru ja Tarmo Väyrynen) kirjoittama nuortenkirjasarja. Kirjasarja julkaistiin vuosien 1989–1994 aikana, ja siihen kuuluu kymmenen osaa. ==Juoni== Kultainen salama on viiden nuoren tutkimusryhmä, joka tutkii erilaisia tapauksia, esimerkiksi kotikaupungin lottovoittajan tyttären sieppausta ja törkeää ylinopeutta ajavan henkilöllisyyttä. Ryhmään kuuluvat vahva ja itsevarma Reko, joka on myös ryhmän johtaja, kaunis ja vaalea Elisa ja hänen koiransa kultainennoutaja Bella, luontoharrastaja ja mestarikokki Visa, tietokoneista kiinnostunut Hakkeri eli Harri, ja joukon fiksuin, ujo ja ruskeasilmäinen Terhi, joka haaveilee aikuisena eläinlääkärin ammatista. ==Kultainen salama -kirjat== Kaikki osat ovat Tammen kustantamia. * Kultainen salama ja myrkkykätkö (1989) * Kultainen salama ja miljoonakeikka (1989) * Kultainen salama ja kaahariauto (1989) * Kultainen salama ja murtovarkaat (1990) * Kultainen salama ja polttopullo (1990) * Kultainen salama ja katoavat tavarat (1991) * Kultainen salama ja pankkiryöstö (1993) * Kultainen salama ja vanha kirje (1993) * Kultainen salama ja jälkien arvoitus (1994) * Kultainen salama jälleen yhdessä (1994) Vuonna 2021 Saga Egmont julkaisi kirjasarjan osat e-kirjamuodossa. ==Televisiosarja== Yleisradio teki televisioon vuonna 1994 kuusiosaisen televisiosarjan Kultainen salama, joka perustuu kirjasarjan osiin "Kultainen salama ja miljoonakeikka", "Kultainen salama ja kaahariauto" ja "Kultainen salama ja pankkiryöstö". ==Lähteet== Luokka:Nuortenkirjasarjat Luokka:Suomalaiset nuortenkirjat Luokka:Suomalaiset kirjasarjat
Taru Mäkinen

Taru Mäkinen oli vuodesta 1988 alkaen nimimerkki, jonka takana oli kaksi henkilöä: aviopari Tarmo ja Taru Väyrynen. Molemmat ovat päätoimisia kirjailijoita ja ovat julkaisseet teoksia myös omilla nimillään. Mäkinen oli Taru Väyrysen sukunimi hänen ensimmäisessä avioliitossaan, ja vuosina 1980-1988 kirjoitetut teokset ovat Salakielisakkeja lukuun ottamatta kokonaan Tarun kirjoittamia. Taru Mäkinen -nimellä on julkaistu lähinnä nuorille lukijoille suunnattuja kirjoja. ==Teokset== * Kaisa ja kivenheittäjä (Tammi, 1980) * Kaisa ja uusi opettaja (Tammi, 1982) * Salakielisakki ja suuret setelit (Tammi, 1984) * Salakielisakki ja suuri pamaus (Tammi, 1987) * Ninnan musta pilvi (Tammi, 1982) * Ninnan sininen kevät (Tammi, 1983) * Ninna ja kultainen nuoruus (Tammi, 1983) * Tinka ja unelmien aika (Tammi, 1985) * Tinka ja Tiikeri (Tammi, 1986) * Tinka ja tummat vuoret (Tammi, 1988) *Kultainen salama -sarja (1989-1994, 10 osaa) *4X-sarja (1990-1996, 7 osaa) *Jade-sarja (1992-1995, 7 osaa) * Tatun sankariteot -sarja (1996-2001, 7 osaa) ==Lähteet== * https://web.archive.org/web/20060523225351/http://www.nuorisokirjailijat.fi/vayrynentaru.shtml * http://vkf.libvantaa.fi/kir/vaytarmo.htm * http://personal.inet.fi/taide/taru.vayrynen/TaruM-1.html Luokka:Suomalaiset lasten- ja nuortenkirjailijat Luokka:Salanimet
Arsinoe

Arsinoe () voi viitata seuraaviin: == Henkilöitä == * Arsinoe, usean eri hahmon nimi kreikkalaisessa mytologiassa. * Arsinoe, Makedonian kuningas Filippos II:n jalkavaimo ja Ptolemaios I:n äiti. * Arsinoe I, Egyptin kuningatar, Lysimakhoksen tytär ja Ptolemaios II:n ensimmäinen vaimo. * Arsinoe II, Egyptin kuningatar, Lysimakhoksen vaimo ja myöhemmin veljensä Ptolemaios II:n toinen vaimo. * Arsinoe III, Egyptin kuningatar, Ptolemaios III:n tytär ja veljensä Ptolemaios IV:n vaimo. * Arsinoe IV, Egyptin kuningatar, Ptolemaios XII:n tytär. * Arsinoe, hahmo Mika Waltarin romaanissa Turms kuolematon. == Paikkoja == Arsinoe oli usean hellenistisen, Arsinoe I:n mukaan nimetyn antiikin aikaisen kaupungin nimi: Egyptissä: * Arsinoe, kaupunki Heroopoliinlahden eli Suezinlahden rannalla * Arsinoe, alun perin Krokodeilopolis, kaupunki Keski-Egyptissä Arsinoeiteen nomoksessa * Arsinoe, alun perin Olbia, kaupunki Punaisenmeren länsirannalla * Arsinoe, kaupunki Aithiopiassa Muualla: * Arsinoe, alun perin Konope, kaupunki Aitoliassa * Arsinoe, alun perin Koressia, kaupunki Keoksen (nyk. Kéa) saarella * Arsinoe, kaupunki Kilikiassa * Arsinoe, kaupunki Kreetalla * Arsinoe, usean antiikin aikaisen kaupungin nimi Kyproksella * Arsinoe, alun perin Taukheira, kaupunki Kyrenaikassa Libyassa * Arsinoe, alun perin Patara, kaupunki Lyykiassa * Arsinoe (”Arsinoe Peloponnesoksella”), alun perin Methana, kaupunki Methanan niemellä Argoliissa == Lähteet ==
Arsinoë (Makedonia)

Arsinoë oli makedonialainen nainen, joka oli Filippos II jalkavaimo, mutta joka meni myöhemmin naimisiin erään Lagoksen kanssa. Arsinoën isä oli eräs Meleagros, jonka väitettiin olleen Makedonian kuninkaiden sukua. Arsinoë oli Ptolemaios I:n ja luultavasti myös Menelauksen äiti. Pausanias ja Quintus Curtius Rufuksen mukaan Ptolemaioksen todellinen isä olisi ollut Filippos eikä Lagos, mutta tätä pidetään nykyään Ptolemaioksen propagandana. Luokka:Antiikin makedonialaiset Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Tarmo Väyrynen

Tarmo Väyrynen (s. 11. elokuuta 1950 Säräisniemi) on suomalainen kirjailija. Tarmo Väyrynen on kirjoittanut runsaasti kirjoja vaimonsa Taru Väyrysen kanssa. Osa näistä kirjoista on julkaistu nimerkillä Taru Mäkinen. Väyryset asuvat Helsingissä. == Teoksia == === Tarmo Väyrynen on toisena kirjoittajana seuraavissa Taru Mäkinen -nimellä julkaistuissa lasten- ja nuortenkirjoissa === * Salakielisakki ja suuret setelit (Tammi, 1984) * Sakakielisakki ja suuri pamaus (Tammi, 1987) * Kultainen Salama ja myrkkykätkö (Tammi, 1989) * Kultainen Salama ja miljoonakeikka (Tammi, 1989) * Kultainen Salama ja kaahariauto (Tammi, 1989) * Kultainen Salama ja murtovarkaat (Tammi, 1990) * Kultainen Salama ja polttopullo (Tammi, 1990) * Kultainen Salama ja katoavat tavarat (Tammi, 1991) * Kultainen Salama ja pankkiryöstö (Tammi, 1991) * Kultainen Salama ja vanha kirje (Tammi, 1993) * Kultainen Salama ja jälkien arvoitus (Tammi, 1994) * Kultainen Salama jälleen yhdessä (Tammi, 1994) * 4x ja Vanain aarre (Karisto, 1990) * 4x ja Aulangonvuoren arvoitus (Karisto, 1991) * 4x ja linnan ritari (Karisto, 1992) * 4x ja puiston salaisuus (Karisto, 1993) * 4x ja pitkät varjot (Karisto, 1993) * 4x ja harmaa veli (Karisto, 1994) * 4x ja vapaa keihäs (Karisto, 1996) * Jade ja autiotalon jengi (Tammi,1992) * Jade ja kummitus (Tammi, 1992) * Jade ja unelmien kauppiaat (Tammi, 1993) * Jade ja oravaliiga (Tammi, 1993) * Jade ja iso pomo (Tammi, 1994) * Jade ja Killerin arvoitus (Tammi, 1995) * Jade ja hakkeri pulassa (Tammi, 1995) * Tatun sankariteot 1 Rosvojahti (Tammi 1996) * Tatun sankariteot 2 Tuntomerkki (Tammi 1997) * Tatun sankariteot 3 Vaarallinen kirje (Tammi 1997) * Tatun sankariteot 4 Kiristäjät (Tammi 1998) * Tatun sankariteot 5 Karkulaiset (Tammi 1999) * Tatun sankariteot 6 Salaperäinen tapaus (Tammi 2000) * Tatun sankariteot 7 Öinen aave (Tammi 2001) === Nimellä Taru ja Tarmo Väyrynen julkaistut kirjat: === ==== Valkolilja-sarja ==== * Valkoliljan poika (BoD, 2019) *Valkoliljan aika (BoD, 2020) *Jäljet hiekassa (BoD, 2020) ==== Vuorileijonan varjo -sarja ==== * Kuuman tuulen aika (Tammi, 1996) * Kuningastie (Tammi, 1997) * Tähtien kosketus (Tammi, 1997) * Jääsilmä (Tammi, 1998) * Tulisydän (Tammi, 1999) * Tuulen tavoittelua (Tammi, 2000) * Talvisateet (2015) * Tuulien koti (2016) * Raudanluja (2017) * Tilinteon aika (2018) ==== Karri-sarja ==== * Karri ja öiset valot (Tammi, 1998) * Karri ja Karhukopla (Tammi, 1999) * Karri ja epäilyksen varjo (Tammi, 2000) == Palkintoja == * Topelius-palkinto 1998 Taru Väyrysen kanssa == Lähteet == * Taru ja Tarmo Väyrysen kotisivu * Nuorisokirjailijat r. y. Luokka:Suomalaiset lasten- ja nuortenkirjailijat Luokka:Vuonna 1950 syntyneet Luokka:Elävät henkilöt
Uruguayn lippu

Uruguayn lippu on Uruguayn tunnus vaakunan, moton ja hymnin ohella. Lippu on otettu käyttöön 1828. Lipussa oleva toukokuun aurinko symboloi Uruguayn itsenäistymistä. Yhdeksän poikkiraitaa edustaa Uruguayn yhdeksää maakuntaa. Uruguayn virallisiin lippuihin kuuluvat myös suurimman kansallissankarin ja vapauttajan José Artigasin lippu sekä Bandera de los Treinta y Tres Orientales, 33 vapauttajan lippu. Molempia lippuja käytetään kansallispäivinä, kaikissa julkisissa rakennuksissa sekä virastoissa, eli teoriassa Uruguaylla on kolme kansallislippua. ==Historia== Uruguayn ensimmäinen lippu oli Arigasin lippu vuonna 1815. Vuoden 1825 kapinan aikana lippuun kirjoitettiin sanat libertad o muerte (). Uruguayn itsenäistyttyä vuonna 1828 luotiin uusi lippu, jossa otettiin mallia Yhdysvaltain lipusta ja värit ja aurinko kopioitiin Argentiinan lipusta, sillä Yhdysvallat olivat esikuvana uudelle maalle ja Argentiina oli avustanut sitä itsenäisyystaisteluissa. Aikaisemmin Uruguayn lipussa oli 19 raitaa (10 valkoista ja 9 sinistä) ja pelkkien sinisten raitojen määrä edusti maakuntien määrää, mutta 1830 raitojen lukumäärä vähennettiin 9:ään siten, että kaikkien raitojen määrä edustaa maakuntien määrää (mukaan lukien sekä siniset että valkoiset raidat).Kimmo Kiljunen: Maailman maat, liput ja historia, artikkeli Uruguay ==Lähteet== == Aiheesta muualla == Luokka:Valtioiden liput lippu
Abdul Rahman

Abdul Rahman (; syntynyt 1965; kaksiosainen etunimi ilman sukunimeä) on afganistanilainen, joka oli Afganistanissa pidätettynä kääntymisestä islamista kristinuskoon. Abdul Rahman uhattiin teloittaa, mutta 27.3.2006 hänet kuitenkin voimakkaan kansainvälisen painostuksen alla vapautettiin, ja hän siirtyi Italiaan, josta sai turvapaikan. Rahman on etniseltä taustaltaan tadžikki. Abdul Rahmanin tapaus nosti esille ristiriidan Afganistanin perustuslaissa. Perustuslaki toisaalta toteaa valtion kunnioittavan YK:n ihmisoikeusjulistusta, mutta toteaa kuitenkin, ettei mikään laki saa olla ristiriidassa islamin oppien kanssa, joihin kuuluu kuolemantuomio islamin hylkäämisestä. Abdul Rahmanin pidätys ja teloituksen uhka herättivät kansainvälistä huomiota. Ihmisoikeusjärjestöistä esimerkiksi Amnesty International vaati Abdul Rahmanin vapauttamista. Poliitikot monissa länsimaissa esittivät vastalauseensa. Juttua käsittelevät tuomarit kokivat painetta myös kotimaansa suunnalta, sillä uskonnolliset johtajat ja suuret kansanjoukot vaativat Abdul Rahmanin teloittamista. Tuomarit keksivät porsaanreikänä pidetyn keinon välttyä tekemästä kansainvälisesti kiusallista teloituspäätöstä. Abdul Rahmanin mielenterveys asetettiin kyseenalaiseksi, jotta hänet olisi voitu julistaa syyntakeettomaksi. Tällöin Abdul Rahmania ei olisi tarvinnut teloittaa. Abdul Rahman kuitenkin vapautettiin "tutkimuksellisten aukkojen" perusteella. ==Lähteet== Luokka:Afganistanilaiset henkilöt Luokka:Kristittyjen vainot Luokka:2000-vuosikymmenen oikeustapaukset Luokka:Vuonna 1965 syntyneet Luokka:Elävät henkilöt
Enterogastrinen heijaste

Enterogastrinen heijaste kuuluu mahalaukun hermostolliseen säätelyyn. Enterogastrisen heijasteen saa aikaan happaman ruokasulan siirtyminen mahalaukusta ohutsuolen alkuosaan, jolloin maharauhaset erittävät vähemmän mahanestettä ja mahalaukun liikkeet eli peristalttiset aallot vähenevät. Tällöin ruoansulatukselle jää enemmän aikaa. Muita mahalaukun toiminnan säätelijöitä ovat muun muassa gastriini, joka lisää mahanesteen eritystä ruoan saapuessa mahalaukkuun. VIP ja GIP, jotka erittyvät ohutsuolen seinämästä, puolestaan vähentävät mahalaukun toimintaa. Luokka:Refleksit Luokka:Ruoansulatus
Nibris

NIBRIS oli puolalainen videopelejä kehittävä yritys, joka kehitti videopelejä Wiille ja Nintendo DS:lle. Yhtiö on tunnettu Wiille kehittämästään Sadness- selviytymiskauhupelistä, joka kuitenkin peruutettiin. Yhtiö on lopettanut toimintansa. Verkkosivut lopetettiin helmikuussa 2010 ja vuoden loppuun mennessä työntekijät oli siirretty Bloober Team -pelitaloon. ==Pelit== * Sadness (Wii, peruutettu) * The Children of the Night (Nintendo DS, peruutettu) * Raid over the River (Wii, Nintendo DS, peruutettu) * Double Bloob (Wii, DSiWare, joulukuu 2010) ==Lähteet== Luokka:Toimintansa lopettaneet pelitalot Luokka:Puolalaiset yritykset
Ibn Warraq

Ibn Warraq () on tutkija ja usean tunnetun islamia käsittelevän kirjan tekijä. Hän elää nykyisin Yhdysvalloissa. Hän on arvosteleva islamia kohtaan, ja hänen mukaansa islam ja uskonnot yleensäkin ovat luonteeltaan sortavia. Ibn Warraq on salanimi, joka tarkoittaa ”rauhantekijän poikaa”. Tätä nimimerkkiä ovat käyttäneet monet muslimikirjoittajat vuosisatojen aikana. Ibn Warraq syntyi Intiassa muslimiperheeseen, joka pian muutti Pakistaniin. Ibn Warraq opiskeli Edinburghin yliopistossa. Useissa kirjoissaan Ibn Warraq käsittelee Koraania ja Muhammadin elämää. Hän kannattaa humanistisia arvoja ja maallistunutta islamilaisuutta. Hän katsoo olevansa vasemmistolainen. Warraq on yhdessä useiden muiden tunnettujen islamilais- ja arabitaustaisten islamin arvostelijoiden, mukaan luettuna Salman Rushdie ja Ayaan Hirsi Ali, kanssa julkaissut maaliskuussa 2006 kansainvälistä huomiota herättäneen kirjoituksen, nimeltään MANIFESTO: Together facing the new totalitarianism (Julistus: Yhdessä kohtaamme uuden totalitarismin). Manifestissaan he tuomitsevat islamismin totalitarismina, joka on maailmanlaajuinen uusi uhka kansallissosialismin ja stalinismin jälkeen. He hylkäävät länsimaisen moraalirelativismin, joka kulttuurien tasa-arvoon vedoten jättää puuttumatta islamin piirissä tapahtuviin ihmisoikeusloukkauksiin. Heidän mukaansa käsite ”islamofobia” on epäonnistunut, ja sitä käytetään pelotteena arvostelun torjumiseen. == Katso myös == * Defending the West == Teokset == * * * * * * * == Aiheesta muualla == * Institute for the Secularisation of Islamic Society * ”Edward Said and the Saidists: or Third World Intellectual Terrorism” * Boston Globe: Losing His Religion * Profile: Ibn Warraq Luokka:Islamin kriitikot Luokka:Humanistit Luokka:Yhdysvaltalaiset tietokirjailijat Luokka:Syntymävuosi puuttuu Luokka:Elävät henkilöt
Byron Erickson

Byron Erickson (s. 3. helmikuuta 1951 Tucson, Arizona) on yhdysvaltalainen Disney-sarjakuvien käsikirjoittaja. Erickson ahmi lapsena sarjakuvia, erityisesti 1950-luvun Disney-sarjakuvia. Hän omisti nuoruutensa sarjakuville ja keräsi lähes 30 000 sarjakuvalehteä käsittävän kokoelman. Vuonna 1983 Erickson sai työpaikan Another Rainbow -kustannusyhtiöstä ja pääsi toimittamaan The Carl Barks Library -kirjasarjaa, jossa oli Carl Barksin koko Disney-tuotanto. Erickson värväsi Gladstoneen uusia taiteilijoita, muun muassa Don Rosan ja William Van Hornin. Myös tanskalaisten ja hollantilaisten Disney- sarjakuvat pääsivät Ericksonin ansiosta amerikkalaisiin lehtiin. Kun sarjojen julkaisuoikeus siirtyi takaisin Disney-yhtiölle, muutti Erickson Chicagoon ja meni First Publishingin palvelukseen. Hän pääsi toimittamaan muita sarjakuvia. Hänellä oli kuitenkin ikävä Disney-sarjakuvia. Egmont-kustantamo tarjosi Ericksonille töitä vuonna 1991, ja hän muutti tarjouksen jälkeen Tanskaan. Ensimmäisen sarjakuvakäsikirjoituksen Erickson teki jo Gladstonella, mutta tarina jäi valmistumatta. Erickson piirrätti sen vuonna 1992 César Feriolilla. Erickson on edelleen Egmontin palveluksessa ja vastaa yhtiön sarjakuvatuotannosta. Päätoimensa ohella hän kirjoittaa kuukausittain vähintään yhden tarinan. Ericksonin käsikirjoittamat sarjat ovat hyvin kekseliäitä. Luokka:Disneyn sarjakuvien tekijät Luokka:Yhdysvaltalaiset sarjakuvantekijät Luokka:Vuonna 1951 syntyneet Luokka:Elävät henkilöt